OzLabs/hebrew-wiki-articles huggingface dataset:
הבלתי נתפסים: בנגקוק

הבלתי נתפסים: בנגקוק הוא סרט הרפתקאות ופעולה בבימויו של ארטיום אקסיוננקו. הוקרן לראשונה בשנת 2016 ומהווה המשכו של הסרט הבלתי נתפסים: הקופה.

== תקציר עלילת הסרט ==
רביעיית הגיבורים המכונה "הבלתי נתפסים" (קירה, פדיה, ארטיום וז'ניה) חיים בנפרד זה מזה אך נאלצים לחבור שוב כאשר קירה עולה לכותרות לאחר שרכבה על סוס אל הככר האדומה בעודה ערומה כביום היוולדה.

עד מהרה הם מגלים שהסיבה שקירה התייצבה כך בציבור היא האוליגרך פוליאנסקי וכי כל העקבות מובילים לבנגקוק.

== שחקנים ודמויות ==
{| class="wikitable sortable" style="margin-bottom: 178px;"
!שחקן
!דמות
|- id="80"
| id="81" |אלכסנדרה בורטיץ'
| קירה
|- id="86"
| איליה מלאנין
| פדיה
|- id="91"
| איוואן שחנזרוב
| ארטיום
|- id="96"
| אנוור חלילולאייב
| id="99" |ז'ניה
|- id="106"
| id="107" |דניס שבדוב
| id="110" |סרגיי פוליאנסקי <small style="color:#54595d;"> איש עסקים</small>
|}

==קישורים חיצוניים==

* [https://www.kinopoisk.ru/film/994653 "הבלתי נתפסים"] באתר kinopoisk.ru

קטגוריה:סרטי נעורים רוסיים
קטגוריה:סרטי הרפתקאות רוסיים
קטגוריה:סרטי פעולה רוסיים
קטגוריה:סרטי 2016
פאן ג'נדונג

פאן ג'נדונג (בסינית: 樊振东; נולד ב-22 בינואר 1997) הוא שחקן טניס שולחן סיני. אשר מדורג מספר 1 בעולם (נכון לדצמבר 2019) על ידי פדרציית טניס השולחן הבינלאומית (ITTF).
== קריירה ==
בשנת 2012 הצטרף לנבחרת סין בטניס שולחן, והיה לשחקן הצעיר ביותר בנבחרת.

סגנון המשחק של פאן הוא התקפי מאוד, וכולל עבודת רגליים מתפרצת ולופים חזקים של כף יד, פאן שחקן יד ימין כישרונו הרב במשחק התגלה עוד בהיותו כבן 16 אז התפרסם כשחקן טניס שולחן מקצועי, סגנון המשחק של פאן מושווה לעיתים ככזה של בן ארצו מא לונג. בנוסף לאימון על ידי מאמני הנבחרת עבר פאן הכשרה על ידי ואנג האו ומא לין, חוסר הפחד והטכניקה שלו מאפשרים לו לאתגר שחקנים מנוסים וותיקים מאוד.

לג'נדונג מעריצים רבים, ויש לו כחצי מיליון עוקבים ברשת החברתית Sina Weibo.

==קישורים חיצוניים==

==הערות שוליים==

קטגוריה:שחקני טניס שולחן סינים
קטגוריה:סינים שנולדו ב-1997
קטגוריה:שחקני טניס שולחן באולימפיאדת טוקיו (2020)
הר ראסל (קולומביה הבריטית)

הר ראסל (באנגלית: Mount Russell) הוא הר באי ונקובר, בפרובינציית קולומביה הבריטית, שבקנדה.

גובהו של ההר 1,742 מטרים מעל פני הים, והוא מתנשא לגובה של 663 מטרים מעל סביבתו.

ההר ממוקם 26 קילומטרים צפונית מזרחית לעיירה ווס, ו-3 קילומטרים דרומית מערבית להר פאלמרסטון.

== קישורים חיצוניים ==
* [https://bivouac.com//MtnPg.asp?MtnId=1421 הר ראסל] באתר אנציקלופדיית ההרים הקנדית
* [https://mapcarta.com/24510798 מפה טופוגרפית של אזור הר ראסל]
* [https://www.mountain-forecast.com/peaks/Mount-Russell-British-Columbia/forecasts/1742 תחזית מזג אוויר עדכנית ארוכת טווח עבור הר ראסל (לפי גבהים)]

==הערות שוליים==

ראסל
אמיל דוריאן

אמיל דוריאן (ברומנית: Emil Dorian, 16 בפברואר 1891–1956) היה רופא, פובליציסט, משורר, סופר ומתרגם מגרמנית לרומנית.

אמיל דוריאן נולד בבוקרשט, רומניה, בשם איזידור לוסטיג להוריו היהודים ארנסטינה והרמן לוסטיג. הוא למד באוניברסיטת בוקרשט לימודי רפואה ולמרות שלא הייתה לו אזרחות רומנית, כמו מרבית יהודי רומניה, גויס לצבא רומניה ושירת במלחמת העולם הראשונה בתפקיד רופא צבאי. אחרי המלחמה שהה שנתיים בצרפת לשם התמחות ברפואה.

כפובליציסט כתב תחת שמות העט Dr. Knox, Dr. Otorin, Dr. M. Prunk ו-Dr. Urzică ופרסם את מאמריו בכתבי העת: Cotidianul, Ziua, Adevărul literar și artistic, Adam, Gândirea, Năzuința, Omul liber, Puntea de fildeș, Sburătorul ו-Șantier.

את השירים הראשונים שלו חתם בשם Castor și Pollux ופרסמם בכתב העת Noua Revistă Română. ספר שיריו הראשון פורסם ב-1923.

בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.<ref></ref>
== כתביו ==
* 1923 Cântece pentru Lelioara (שירים עבור לליאוארה) - ספר שירים
* 1924 În preajma serii (בסביבות הערב) - ספר שירים
* 1925 De vorbă cu bălanul meu (שיחות עם הסוס שלי) - ספר שירים
* 1926 Umorul evreiesc (ההומור היהודי)
* 1930 Profeţi şi paiaţe (נביאים וליצנים) - רומן
* 1932 1001 de calomnii pentru femei (1001 דיבות על נשים)
* 1932 Ora sexuală (השעה הסקסואלית) - מדע פופולרי
* 1932 Bărbaţi fără femei (גברים ללא נשים) - מדע פופולרי
* 1932 Misterele si tehnica sexualitatii (המסתורין והטכניקה הסקסואלית) - מדע פופולרי
* 1932 Adevarurile sexualitatii (אמיתות הסקסואליות) - מדע פופולרי
* 1933 Femei şi doctori (נשים ורופאים) - מדע פופולרי
* 1934 Manual complet pentru educatia sexelor ספר לימוד שלם לחינוך המיני) - מדע פופולרי
* 1935 Vagabonzii (המשוטטים) - רומן
* 1937 Memoriile greierului (זכרונות הצרצר) - מדע פופולרי
* 1947 Otrava (הרעל) - רומן
* 1947 Raport general asupra situatiei comunitatii pe anul 1946 (דין וחשבון כללי על מצב הקהילה היהודית לשנת 1946)
* 1948 Primăvară nouă (אביב חדש) - ספר שירים
* 1949 Steagurile inimii (דגלי הלב) - ספר שירים
* 1953 Bună dimineaţa (בוקר טוב) - ספר שירים לילדים
* 1954 Familia de porţelan (משפחת חרסינה)
* 1955 Din trecutul nostru științific (מהעבר המדעי שלנו) - מדע פופולרי

== קישורים חיצוניים ==

* [http://www.yivoencyclopedia.org/article.aspx/Dorian_Emil Dorian, Emil] 
* [https://filme-carti.ro/carti/cu-fir-negru-de-arnici-jurnal-1949-1956-de-emil-dorian-29816/ Cu fir negru de arnici. Jurnal 1949-1956, de Emil Dorian] 
* 
* 
* פריט ארכיוני: [http://beta.nli.org.il/he/archives/NNL_ARCHIVE_AL004050515/NLI?_ga=2.47246247.1429145132.1547364687-1807570950.1529832687 טיוטת כתב היד של ספר השירים "שירים עבור לליאוארה" (Cântece pentru Lelioara) שנכתב ב-1920] בספרייה הלאומית (רישום באנגלית)

==הערות שוליים==

קטגוריה:רופאים יהודים רומנים
קטגוריה:סופרים יהודים רומנים
קטגוריה:משוררים יהודים רומנים
קטגוריה:מתרגמים יהודים רומנים
קטגוריה:פובליציסטים יהודים רומנים
קטגוריה:מחברי ספרי מדע פופולרי
קטגוריה:בוקרשט: אישים
קטגוריה:חוקרי יהדות רומניה
קטגוריה:ילידי 1893
קטגוריה:רומנים שנפטרו ב-1956
זודי עראיה

זודי עראיה (באנגלית: Zeudi Araya; נולדה ב-10 בפברואר 1951 בדקמהרה שבאריתריאה) היא שחקנית, זמרת, דוגמנית ומפיקת סרטים אריתריאה-איטלקית.

== קריירה ==
במסע לאיטליה בשנת 1972, זודי עראיה הקליטה פרסומת לקפה, שם היא פגישה את הבמאי לואיג'י סקטיני , שליהק אותה עם בבה לונקר לסרט הסיישלי "La ragazza dalla pelle di luna" (בתרגום חופשי לעברית: הנערה עם עור הירח). בשנת 1973, זודי עראיה שרה שירים שנכתבו על ידי פיירו אומיליאנו עבור הסרט "La ragazza fuoristrada" (בתרגום חופשי לעברית: הנערה מחוץ לכביש) שם היא שיחקה בתפקיד הראשי. בין השנים 1973 עד 1975, זודי עראיה השתתפה במספר סרטים שרובם בוימו על ידי לואיג'י סקטיני. בשנת 1976, זודי עראיה השתתפה עם פאולו וילג'יו בסרט הקומדיה "Mr. Robinson" (בתרגום חופשי לעברית: מר רובינסון) שבויים על ידי סרג'יו קורבוצ'י . זודי עראיה השתתפה במגזין "פלייבוי" שיצא במרץ 1974.

הופעתה הבולטת האחרונה של זודי עראיה הייתה בסרט הפעולה "Hearts and Armour" (בתרגום חופשי לעברית: לבבות ושריון) ששוחר בשנת 1983. זודי עראיה עזבה את המשחק, ומאז היא מפיקת סרטים.

== חיים אישיים ==
אביה של זודי עראיה היה פוליטיקאי ודודה היה דיפלומט ברומא. זודי עראיה הייתה נשואה למפיק הסרטים פרנקו כריסטאלדי משנת 1983 ועד מותו שהתרחש בשנת 1992. עראיה מתגוררת כיום עם הבמאי מאסימו ספאנו , איתו יש לה בן בשם מיכלאנג'לו ספאנו.

== פילמוגרפיה מובחרת ==
זודי עראיה בסרט "La ragazza dalla pelle di luna" {{כ}}([[1973)]]
{| class="wikitable plainrowheaders" style="text-align:center;"
! |שנה
! |שם הסדרה / הסרט בשפת מקור
!שם הסדרה / הסרט בעברית
!שם הדמות
!הערות
|-
|1973
|La ragazza dalla pelle di luna 
|הנערה עם עור הירח
|סימון
|סרט באורך מלא
|-
|1973
|La ragazza fuoristrada
|הילד מחוץ לכביש
|מרים
|סרט באורך מלא
|-
|1974
|The Prey 
|הטרף
|נאגאינה
|סרט באורך מלא
|-
|1974
|The Body 
|הגוף
|סימואה
|סרט באורך מלא
|-
|1975
|La peccatrice 
|החוטא
|דברה
|סרט באורך מלא
|-
|1976
|Mr. Robinson 
|מר רובינסון
|יום שישי
|סרט באורך מלא
|-
|1978
|Neapolitan Mystery 
|המסתורין הנפוליטני
|אליזבת
|סרט באורך מלא
|-
|1979
|Tesoro mio 
|יקירתי
|טסורו הואה
|סרט באורך מלא
|-
|1979
|Atrocious Tales of Love and Death
|סיפור אהבה ומוות
|אליזבת הובר
|סרט באורך מלא
|-
|1983
|Hearts and Armour 
|לבבות ושריון
|מרפיסה
|סרט באורך מלא
|-
|1987
|Control 
|שליטה
|שיבא
|סרט באורך מלא
|-
|1996
|Aurizio Costanzo Show 
|מופע מאוריציו קוסטנזו
|בתפקיד עצמה
|תוכנית טלוויזיה
|-
|1996
|Marching in Darkness 
|צועדים בחשיכה
|זודי אריה קריסטלדי
|סרט באורך מלא
|-
|2009
|Franco Cristaldi e il suo cinema Paradiso
|פרנקו קריסטלדי והקולנוע שלו פרדיסו
|
|סרט תיעודי
|}

== דיסקוגרפיה ==
סינגלים
* 1973 - מעבר למים של הנהר/מרים

== קישורים חיצוניים ==

== הערות שוליים ==

קטגוריה:מפיקי קולנוע איטלקים
קטגוריה:זמרות איטלקיות
קטגוריה:שחקניות קולנוע וטלוויזיה איטלקיות
קטגוריה:דוגמניות איטלקיות
קטגוריה:אפריקה: קולנוע
קטגוריה:איטלקיות שנולדו ב-1951
קטגוריה:איטלקים שנולדו ב-1951
הר ראסל (מיזורי)

הר ראסל (באנגלית: Russell Mountain) הוא הר במחוז אירון, במדינת מיזורי שבארצות הברית.

גובהו של ההר 526 מטרים מעל פני הים, ההר מתנשא לגובה של 32 מטרים מעל סביבתו.

ההר הוא אחד מהרי סנט פרנסיס; ההר נמצא 9.6 קילומטרים דרומית מערבית מהעיר אירונטאון.

ההר ממוקם מזרחית להר טאום סאוק, ושביל הליכה מקשר בין הפסגות דרך רכס הר ראסל. 

== היסטוריה ==
=== מקור השם ===
ההר נקרא על שם ג'יילס ראסל (Giles Russell), איש עסקים מקומי.

== קישורים חיצוניים ==
* [https://geonames.usgs.gov/apex/f?p=gnispq:3:0::NO::P3_FID:751989 הר ראסל] באתר הסקר הגאולוגי של ארצות הברית
* [https://missouri.hometownlocator.com/maps/feature-map,ftc,1,fid,751989,n,russell%20mountain.cfm מפת אזור הר ראסל]
* [https://mapcarta.com/21159014 מפה טופוגרפית של אזור הר ראסל]
* [http://www.peakbagger.com/peak.aspx?pid=36383 הר ראסל] באתר peakbagger
* [https://www.alltrails.com/trail/us/missouri/russell-mountain-to-tam-sauk שביל הר ראסל] באתר alltrails
** [https://benshikes.weebly.com/taum-sauk-mountain-to-hwy-21.html תצלומי שביל הר ראסל]

==הערות שוליים==

ראסל
גרשון טץ

גרשון טץ (1914 - 20 בנובמבר 2000) היה ראש עיריית נהריה הראשון עם הקמת המדינה (1947–1974) - ראש המועצה השלישי של העיר נהריה מהקמתה.

== ביוגרפיה ==
טץ נולד בראסיין, ליטא. עם הגעתו לישראל בשנת 1933, השתקע בנהריה והתמנה למזכיר מועצת הפועלים הראשון. בשנת 1941 נבחר לתפקיד סגן ראש המועצה. ב-18 בדצמבר 1947 נבחר לתפקיד ראש המועצה לאחר התפטרותו של ד"ר ארנולד כהאן ולאחר מכן הפך לראש העיר הראשון של נהריה בשנת 1961. בתקופת כהונתו הפכה נהריה ממושבה חקלאית בת כ-1200 אנשים לעיר תיירות, העיר היהודית הראשונה והגדולה בגליל המערבי בת כ-25,000 תושבים. הוא כיהן בתפקידו עד ל-5 בפברואר 1974 והיה לראש העיר הוותיק ביותר בישראל באותה העת.

גרשון טץ נפטר בנובמבר 2000, בגיל 86.

== פרסים והוקרה ==
בשנת 1972 זכה טץ לפרס הוקרה מהמרכז השלטון המקומי בישראל.

== הנצחה==
על שמו קרויה השכונה הצפונית ביותר של נהריה (שהיא גם שכונת החוף הצפונית בישראל), קריית גרשון טץ, מערבית לקיבוץ גשר הזיו ודרומית מזרחית לחוף אכזיב.

== קישורים חיצוניים ==
* , תמונה של גרשון טץ.
* 
* 
* 
* 

== הערות שוליים ==

קטגוריה:מזכירי מועצות פועלים
קטגוריה:ראשי עיריית נהריה
קטגוריה:ראשי רשויות מקומיות מטעם מפא"י
קטגוריה:ישראלים ילידי ליטא
קטגוריה:אנשי העלייה החמישית
קטגוריה:ישראלים שנולדו ב-1914
קטגוריה:ישראלים שנפטרו ב-2000
אייבן לישינסקי

לישינסקי (כורע ראשון משמאל) הפועל תל אביב מניפה את גביע המדינה, 24 ביוני 1969

אייבן לישינסקי (באנגלית: Ivan Leshinsky; 5 בפברואר 1947) הוא כדורסלן עבר אמריקאי-ישראלי בגובה 2.06 מטרים, ששיחק בעמדת הסנטר בהפועל תל אביב ונבחרת ישראל. היה שותף לזכייתה האחרונה של הפועל תל אביב בדאבל.

== ביוגרפיה ==
לישינסקי נולד בארצות הברית למשפחה יהודית. בוגר מכללת לונג איילנד בברוקלין. שיחק בנבחרת המכללה והיה שותף לסגנות "ליגת המכללות הקטנות", עם ממוצע 15.6 נקודות למשחק.

ביוני 1968 עלה לישראל והצטרף להפועל תל אביב. באותה עונה היה חלק מחמישיית יהודים אמריקנים בקבוצה עם מרק טורנשיין, לארי זולוט, אלן צוקרמן ובארי ליבוביץ'.

לישינסקי לקח חלק בצירוף ליבוביץ', אחד הסמלים של הפועל תל אביב, לקבוצה, לאחר שאירח אותו בישראל יחד עם טורנשיין. אחרי יום שלם בחוף הים, שכלל לא מעט אלכוהול, הזמינו לישינסקי וטורנשיין את ליבוביץ' לראות אימון של הפועל במגרש אוסישקין הפתוח, (שלימים הוחלף באולם אוסישקין). בשלב מסוים, ביקש לישינסקי מהמאמן, שמעון שלח, שייתן לליבוביץ לקחת חלק באימון. ליבוביץ שאל ממישהו זוג נעליים, עלה למגרש, הרשים את הקבוצה והוחתם בהפועל.

בעונתו הראשונה 1968/1969 היה שותף לישינסקי לזכייתה של הקבוצה בדאבל - אליפות, עם יתרון של שלוש נקודות בטבלה לפני מכבי תל אביב, וגביע המדינה, לאחר שהפועל הביסה בגמר גביע את מכבי תל אביב 70:88. אלו התארים היחידים שבזכייתם היה שותף לישינסקי בקריירה ותואר האליפות האחרון של הפועל תל אביב.

במהלך עונת 1969/1970 שקל לישינסקי לחזור לארצות הברית, לאחר שפוטר מעבודתו כמורה מחליף בבית ספר בכפר שמריהו.

ביוני 1971 עזב לישינסקי את הפועל תל אביב, וחתם בקבוצת שטרסבורג הצרפתית. סך הכל שיחק בהפועל תל אביב במשך 3 עונות, בהן קלע 905 נקודות בממוצע של 13.7 נקודות למשחק.

בנבחרת ישראל, קלע לישינסקי 227 נקודות ב-21 הופעות, השתתף באליפות אירופה בכדורסל 1969 באיטליה. באליפות זו סיים לישינסקי כקלע הבולט של הנבחרת עם 103 נקודות (14.7 למשחק), ודורג במקום השמיני ברשימת הקלעים של האליפות. כן השתתף במשחקי אסיה 1970. זכור במיוחד משחקו נגד נבחרת איראן בו קלע 27 נקודות בניצחון ישראל 78:134.

== קישורים חיצוניים ==

* [http://basket.co.il/player.asp?PlayerId=3658 כרטיס שחקן] באתר מנהלת הליגה
* היסטוריה של נבחרת ישראל בכדורסל

== הערות שוליים ==

קטגוריה:כדורסלני נבחרת ישראל
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:אמריקאים ישראלים
קטגוריה:כדורסלני הפועל תל אביב
קטגוריה:ישראלים ילידי ארצות הברית
קטגוריה:אמריקאים שנולדו ב-1947
קטגוריה:ישראלים שנולדו ב-1947
ז'וזפין קרולין, נסיכת בלגיה

ז'וזפין קרולין, נסיכת בלגיה (18 באוקטובר 1872 – 6 בינואר 1958) הייתה אחותו של אלברט הראשון, מלך הבלגים.

== ביוגרפיה ==
ז'וזפין קרולין נולדה ב-18 באוקטובר 1872 לנסיך פיליפ, רוזן פלנדריה (אחיו של לאופולד השני, מלך הבלגים) ולמריה, נסיכת הוהנצולרן, בתם של קרל אנטון, נסיך הוהנצולרן ויוזפינה, נסיכת באדן.

ב-28 במאי 1894 התחתנה ז'וזפין קרולין בבריסל, עם הנסיך קרל אנטון פון הוהנצולרן, בנם השלישי של לאופולד, נסיך הוהנצולרן ואנטוניה, נסיכת פורטוגל, ממנה נולדו לה 4 ילדים. מערכת היחסים שלהם תוארה כמאושרת, והם התגוררו בטירת נמדי על הריין אשר הם רכשו בשנת 1909. במהלך מלחמת העולם הראשונה היא שימשה כאחות בבית חולים צבאי עבור החיילים הפצועים, בזמן שבעלה שימש כגנרל-לויטננט בצבא הקיסרות הגרמנית. מותש משנים של לחימה, מת בעלה זמן קצר לאחר חזרתו לביתם בשנת 1919, בגיל 51. בשנת 1936 נכנסה ז'וזפין קרולין למנזר הבנדיקטיני בנאמור, ונשארה נזירה עד מותה ב-6 בינואר 1958.

== משפחתה ==
ב-28 במאי 1894 התחתנה ז'וזפין קרולין בבריסל, עם הנסיך קרל אנטון פון הוהנצולרן, בנם השלישי של לאופולד, נסיך הוהנצולרן ואנטוניה, נסיכת פורטוגל, ממנה נולדו לה 4 ילדים:
* סטפני, נסיכת הוהנצולרן (1895–1975), התחתנה עם יוזף ארנסט, רוזן גלט.
* מריה אנטוינטה, נסיכת הוהנצולרן (1896–1965), התחתנה עם הברון אגון אירל פון אונד צו ואלדגריס אונד ליבנייך.
* אלברכט, נסיך הוהנצולרן (1898–1977), התחתן עם אלזה מרגוט פון פרידבורג.
* הנרייטה, נסיכת הוהנצולרן (1907).

== אילן יוחסין ==

== קישורים חיצוניים ==

קטגוריה:אצולה בלגית
קטגוריה:ילידות 1872
קטגוריה:נפטרות ב-1958
סארו - הדרך הביתה

סארו - הדרך הביתה (שם באנגלית: Lion, "אריה") הוא סרט ביוגרפי אוסטרלי משנת 2016, שבוים על ידי גארת' דייוויס. הסרט מבוסס על סיפורו האמיתי של סארו ברירלי על פי ספרו "דרך ארוכה הביתה" (A Long Way Home). בסרט מככבים דב פאטל, סאני פאוור, רוני מארה, דייוויד ונהם וניקול קידמן. הסרט היה מועמד לשישה פרסי אוסקר ביניהם הסרט הטוב ביותר, שחקן משנה, שחקנית משנה, ועבור התסריט הטוב ביותר.

==תקציר==
סארו ואחיו, גודו, נאלצים לעזור לאמם בפרנסת הבית בכפר קטן בהודו. יום אחד יוצאים השניים ברכבת לעבוד. גודו מבקש מסארו, אחיו הקטן להמתין לו על רציף הרכבת וזה הולך לישון. כשמתעורר סארו, הוא אינו מוצא את אחיו ומתחיל לחפש אותו. הוא נכנס לקרון רכבת, נרדם שוב ומתעורר כשהרכבת בנסיעה. הרכבת מובילה אותו יותר מאלף שש מאות קילומטרים הרחק מהבית לעיר קולקטה שם נאלץ סארו לשרוד במציאות הקשה של הרחובות עד שהוא מוצא את עצמו בבית יתומים. מבית היתומים נלקח סארו לגור עם משפחה אומנת באוסטרליה ושם הוא גדל במשך 25 השנים הבאות ללא ידיעה על מה עלה בגורלם של אמו, אחיו ומשפחתו. לאחר שגדל סארו הוא מתחיל לחפש את הכפר שממנו הוא בא ונעזר בתוכנת גוגל ארת'. לאחר כמה זמן, הזכרונות מציפים אותו והוא סוף סוף מצליח למצוא את הכפר ההודי. לקראת סיומו של הסרט מגיע סארו לכפר ופוגש את אמו שאותה לא ראה במשך 25 שנים. בסצנה האחרונה נראים סארו ברירלי, אמו המאמצת, סו, ואמו הביולוגית חבוקים ונרגשים.

==דמויות==
*סארו ברירלי המבוגר (דב פאטל)
*סארו ברירלי הילד (סאני פאוור)
*לוסי, חברתו של סארו (רוני מארה)
*ג'ון ברירלי, אביו המאמץ של סארו (דייוויד ונהם)
*סו ברירלי, אמו המאמצת של סארו (ניקול קידמן)

==קישורים חיצוניים==

* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2016
קטגוריה:סרטי דרמה
קטגוריה:סרטים ביוגרפיים
קטגוריה:סרטים המבוססים על סיפור אמיתי
קטגוריה:סרטים באנגלית
קטגוריה:סרטים בהינדי
קטגוריה:זוכי פרס ACTAA: הסרט הטוב
קטגוריה:אימוץ בתרבות ובאמנות
יוסף טלושקין

Joseph Telushkin
ג'וזף טלושקין (נולד ב-1948) הוא רב אמריקאי, מרצה, ומחברם של למעלה מ-15 ספרים בנושאי אתיקה יהודית, ספרות יהודית. חיבר את רב המכר "רבי" .

== ביוגרפיה ==
טלושקין גדל בברוקלין, ולמד בישיבה דפלטבוש. הוא הוסמך לרבנות ב"ישיבה יוניברסיטי", ולמד היסטוריה יהודית באוניברסיטת קולומביה. סבו היה הרב ניסן טלושקין.

== קריירה מקצועית ==
בישיבה של פלאטבוש, למד עם דניס פרגר, איתו כתב לימים שני ספרים. בזמן הלימודים בקולומביה, הם חיברו יחד את הספרים תשע שאלות אנשים שואלים על היהדות ולמה היהודים?: הסיבה לאנטישמיות.

באוניברסיטה, טלושקין הנהיג את הפעילות למען היהודים תחת השלטון הסובייטי. כחלק מתפקידו, טלושקין ביקר בברית המועצות, שם הוא נפגש עם מתנגדי המשטר כגון אנדריי סחרוב. בסופו של דבר סומן על ידי הק.ג.ב. כסוכן אנטי-סובייטי.

טלושקין מרבה להרצות בכל רחבי ארצות הברית בנושאים יהודיים, והוא הוכתר כאחד מחמישים הנואמים הטובים ביותר בארצות הברית.

== פרסומים ==
* A Code of Jewish Ethics: Volume 1: You Shall be Holy
* A Code of Jewish Ethics: Volume 2: Love Your Neighbor as Yourself
* Jewish Literacy: The Most Important Things to Know About the Jewish Religion, Its People and Its History
* The Book of Jewish Values: A Day-by-Day Guide to Ethical Living
* Words that Hurt, Words that Heal: How to Use Words Wisely and Well
* Jewish Humor: What the Best Jewish Jokes Say About the Jews
* Biblical Literacy: The Most Important People, Events, and Ideas of the Hebrew Bible
* Jewish Wisdom: Ethical, Spiritual, and Historical Lessons from the Great Works and Thinkers
* The Ten Commandments of Character: Essential Advice for Living an Honorable, Ethical, Honest Life
* 
* Rabbi Daniel Winter mystery series, comprising:
** The Unorthodox Murder of Rabbi Wahl (also published as The Unorthodox Murder of Rabbi Moss)
** The Final Analysis of Dr. Stark
** An Eye for An Eye
* (The Nine Questions People Ask About Judaism (with Dennis Prager
* (Why the Jews: The Reason for Antisemitism (with Dennis Prager
* (Heaven's Witness (with Allen Estrin
* The Quarrel
* (with Dennis Prager)
* 
* The Case for Jewish Peoplehood: Can We Be One?, by Erica Brown, Misha Galperin, and Joseph Telushkin, 2009
* Hillel: If Not Now, When?
* Rebbe: The life and teachings of Menachem M. Schneerson, the most influential Rabbi in Modern History ,2014

==קישורים חיצוניים==
* 
* 

== הערות שוליים ==

קטגוריה:מחברי ספרי עיון אמריקאים
קטגוריה:סופרים יהודים אמריקאים
קטגוריה:בוגרי ישיבה דפלטבוש
קטגוריה:בוגרי ישיבת רבי יצחק אלחנן
קטגוריה:בוגרי אוניברסיטת קולומביה
קטגוריה:חוקרי האנטישמיות
קטגוריה:רבנים אורתודוקסים
קטגוריה:אמריקאים שנולדו ב-1948
1989 במוזיקה

בערך זה מצוינים אירועים שהתרחשו במהלך שנת 1989 ונוגעים לעולם המוזיקה.

== אלבומים שיצאו השנה ==

*בלינדה קרלייל – Runaway Horses
*מדונה – Like a Prayer
*עפרה חזה – Desert Wind
*קיילי מינוג – Enjoy Yourself
*טינה טרנר – Foreign Affair
*ג'נט ג'קסון – Janet Jackson's Rhythm Nation 1814
*שרה ברייטמן – The Songs That Got Away
*אנקי באגר – Where Were You Last Night
*גלוריה טרווי – 
* אינדיגו גירלז – Indigo Girls
*Straight Outta Compton - N.W.A

== להקות שהוקמו ==
* Loituma

== נולדו ==
* טיילור סוויפט, זמרת ויוצרת
* ישי ריבו, זמר ומוזיקאי
* קורד אוברסטריט, זמר ושחקן. כוכב גלי
* שירה גבריאלוב, זמרת ויוצרת
* כריס בראון, זמר ושחקן
* עמית פרקש, זמרת ושחקנית
* לוסי הייל, זמרת ושחקנית. כוכבת שקרניות קטנות ויפות
* עומרי סגל, ראפר, מלחין, פזמונאי ומפיק
* ג׳ו ג׳ונאס, זמר ושחקן. חבר בלהקות האחים ג׳ונאס ו-DNCE
* אביצ׳י, מפיק ודי. ג׳יי (נפטר ב-2018)
* ג׳ייסון דירולו, זמר
* חגית יאסו, זמרת. זוכת כוכב נולד עונה 9
* שני יצהרי, זמרת
* לי בירן, שחקן וזמר
* יוליה סמוילובה, זמרת
* ג׳סיקה מאובוי, זמרת, שחקנית וכותבת שירים
* סלבדור סובראל, זמר ויוצר. זוכה אירוויזיון 2017
* סורי, זמרת
* לינדיטה חלימי, זמרת וכותבת שירים
* הוביג דמירג׳אן, זמר
* דיהאג׳, זמרת
* ביבי רקסה, זמרת וכותבת שירים
* אל קינג, זמרת, יוצרת ושחקנית
* באואר, מפיק מוזיקלי
* ג׳ס גלין, זמרת וכותבת שירים
* דב, זמרת וכותבת שירים
* זד, מפיק מוזיקלי
* טייגה, ראפר
* טרייס סיירוס, מוזיקאי וגיטריסט. חבר להקת מטרו סטיישן
* ג׳ורדן ספארקס, זמרת. זוכת אמריקן איידול 6
* פוקסס, זמרת וכותבת שירים
* היידן פנטייר, זמרת ושחקנית
* נוגה ארז, זמרת ישראלית

== בטלוויזיה ובקולנוע ==
* בת הים הקטנה - The Little Mermaid

==קישורים חיצוניים==

קטגוריה:1989
קטגוריה:1989 במוזיקה
הנסיך קרל אנטון פון הוהנצולרן

הנסיך קרל אנטון פון הוהנצולרן (בגרמנית: Karl Anton Friedrich Wilhelm Ludwig Prinz von Hohenzollern-Sigmaringen; 1 בספטמבר 1868 – 21 בפברואר 1919) היה נסיך גרמני וגיסו של אלברט הראשון, מלך הבלגים.

==ביוגרפיה==
קרל אנטון נולד ב-1 בספטמבר 1868 בזיגמרינגן, ללאופולד, נסיך הוהנצולרן ולאנטוניה, נסיכת פורטוגל, בתם של פרננדו השני, מלך פורטוגל ומריה השנייה, מלכת פורטוגל. הוא היה אחיינו של קרול הראשון, מלך רומניה, ואחיו של פרדיננד הראשון, מלך רומניה. דודניו היו קרלוש, מלך פורטוגל, אפונסו, דוכס פורטו, פרידריך אוגוסט השלישי, מלך סקסוניה ומריה יוזפה, נסיכת סקסוניה, אמו של קרל הראשון, קיסר אוסטריה.

ב-28 במאי 1894 הוא התחתן בבריסל עם בת דודתו ז'וזפין קרולין, נסיכת בלגיה, בתם של הנסיך פיליפ, רוזן פלנדריה ומריה, נסיכת הוהנצולרן. בשנת 1909 רכשו בני הזוג את טירת נמדי ליד אנדרנאך. קרל אנטון היה גנרל-לויטננט בצבא הקיסרות הגרמנית במהלך מלחמת העולם הראשונה, ונפטר מיד לאחר חזרתו לביתו מתשישות ב-21 בפברואר 1919, בגיל 51.

== משפחתו ==
ב-28 במאי 1894 הוא התחתן בבריסל עם בת דודתו ז'וזפין קרולין, נסיכת בלגיה, בתם של הנסיך פיליפ, רוזן פלנדריה ומריה, נסיכת הוהנצולרן, ממנה נולדו לו 4 ילדים:
* סטפני, נסיכת הוהנצולרן (1895–1975), התחתנה עם יוזף ארנסט, רוזן גלט.
* מריה אנטוינטה, נסיכת הוהנצולרן (1896–1965), התחתנה עם הברון אגון אירל פון אונד צו ואלדגריס אונד ליבנייך.
* אלברכט, נסיך הוהנצולרן (1898–1977), התחתן עם אלזה מרגוט פון פרידבורג.
* הנרייטה, נסיכת הוהנצולרן (1907).

== אילן יוחסין ==

==קישורים חיצוניים==

== הערות שוליים ==

קטגוריה:בית הוהנצולרן
קטגוריה:גנרלים בצבא הקיסרות הגרמנית
קטגוריה:אבירי מסדר מלטה
קטגוריה:מסדר כוכב רומניה
קטגוריה:ילידי 1868

קטגוריה:גרמנים שנפטרו ב-1919
קטמנדו פוסט

קטמנדו פוסט (באנגלית: The Kathmandu Post) הוא עיתון יומי שיוצא לאור בנפאל. העיתון נוסד בפברואר 1993 והוא אחד העיתונים הנפוצים ביותר בנפאל בשפה האנגלית.

משרדי העיתון נמצאים בקטמנדו. העיתון פועל באופן עצמאי ומופץ על ידי קנטיפור הוצאה לאור, בעליו של העיתון הנפוץ ביותר בשפה הנפאלית בנפאל – קנטיפור.

מאז יולי 2009 מפיק העיתון מוסף סוף שבוע - בשבת - תוך התמקדות בעיתונות ארוכת שנים, ובסאטירה. מלבד העמודים הרגילים והמוספים השבועיים שלהם, העיתון מפרסם גם גיליונות מיוחדים שנתיים, כמו למשל בראש השנה הגרגוריאני וביום השנה של ייסודו, בחודש פברואר.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עיתונים באנגלית
קטגוריה:נפאל
קטגוריה:קטמנדו
קנטיפור (עיתון)

קנטיפור (בנפאלית: कान्तिपुर) הוא עיתון יומי בשפה הנפאלית המופץ בקטמנדו ומחולק ברחבי נפאל. הוא אחד העיתונים הנפוצים ביותר בנפאל עם תפוצה של כ-360,000 עותקים ביום.

העיתון נוסד ב-18 בפברואר 1993, יחד עם עיתון האחות קטמנדו פוסט ויוצא לאור על ידי "קנטיפור הוצאה לאור".

בעקבות פרסום מאמרו בעיתון של מנהיג המורדים בנפאל – באבו רם בהאטה ריי על טבח משפחת המלוכה של נפאל, עצרה ממשלת נפאל את עורך הכתבה ועוד חברי צוות ניהול אחרים.

==קישורים חיצוניים==
* 

קטגוריה:עיתונים
קטגוריה:נפאל
קטגוריה:קטמנדו
איסבל נורוניה

איזבל הלנה ויירה קורדטו דה נורוניה (בפורטוגזית: Isabel Helena Vieira Cordato de Noronha; נולדה ב-18 במרץ 1964) היא במאית הקולנוע ממוזמביק.

== ביוגרפיה ==
נורוניה נולדה ב-1964ב-לורנסו מארקז (כיום מפוטו) שבמוזמביק בתקופת הקולוניאליזם הפורטוגזי. אביה היה רופא, אשר נולד בגואה במהלך השליטה הפורטוגזית במדינה זו, אשר נמשכה עד 1961, ואמה הייתה ממוזמביק.

בתחילת 1984, פגשה נורוניה את קמילו דה סוזה, ליסיניוס דה לאסאבדו, לואיס קרלוס פטרקווים ופיטר פימנטה, קבוצה של יוצרי קולנוע שהשתתפו בהפקת O Tempo dos Leopardos("זמן הנמרים"), אשר נחשב לסרט הראשון באורך מלא שהופק במוזמביק, בהפקה משותפת עם יוגוסלביה. בגיל 20, היא הצטרפה למכון הלאומי לקולנוע, שם עבדה בתור עוזרת הפקה, עוזרת במאי, עורכת המשכיות, מנהלת הפקה, ובמאית. היא המשיכה ללמוד את מלאכת יצירת הקולנוע עם היוצרים המוזמביקים במכון, והשתתפה בתקופת "Kuxa Kanema" - תוכנית שייסד נשיא המדינה לאחר עצמאותה של מוזמביק, מכיוון שעוד לא הייתה רשת טלוויזיה במדינה, חדשות, בידור ומידע הועברו דרך סרטים קצרים שהופקו במכון. שם היא גם ביימה את שני הסרטים התיעודיים הראשונים שלה: Hosi Katekisa Moçambique ("ברוכים הבאים למוזמביק") ו-Manjacaze. תקופה זו של אמצע שנות ה-1980 נחשבה לאחת הפעילות בהיסטוריית הקולנוע של מוזמביק, ולאחת התקופות הפורחות של הקולנוע של אפריקה הדרומית.

ב-1986, חדלה ממשלת מוזמביק לממן את מכון הקולנוע, וקולנוענים רבים נותרו ללא עבודה. נורוניה החלה לעבוד בתור יוצרת עצמאית. היא אחת ממייסדי קואופרטיב הווידאו הראשון (Coopimagem) של איגוד הבמאים של מוזמביק. ב-1991, היא יצרה את הסרט התיעודי Así na Cidade ("פעם בעיר"), על חיילים-ילדים פליטי מלחמה, אשר מוכרים עיתונים בעיר מפוטו. בשנה זו היא גם ילדה את בתה, והחליטה לממש את חלומה ללמוד פסיכולוגיה במכון האוניברסיטה הפוליטכנית של מוזמביק, וסיימה את התואר שלה בפסיכולוגיה קלינית וייעוץ ב-2002. לאחר מכן, החלה ללמד במוסד זה פסיכואנליזה, פסיכולוגיה חברתית, ותקשורת. ב-2007 הוא השלימה תואר שני בבריאות הנפש ועבודה סוציאלית באוניברסיטת לאון, שבספרד.

ב-2003, החלה נורוניה לשלב את תחום פעילותה כפסיכותרפיסטית עם עבודתה הקולנועית. בסיוע מענק מטעם קרן הקולנוע AMOCINE, היא צילמה את הסרט התיעודי Sonhos Guardados ("חלומות שמורים"). בשנת 2007, יצרה את הסרט הראשון שלה באורך מלא, הסרט התיעודי, Ngwenya, o crocodilo. ("נגווניה התנין"), על הצייר המוזמביקי מלגנטאנה ולנטה נגווניה.

אחת העבודות החשובות ביותר שלה היא Trilogia das Novas Famílias ("טרילוגיות המשפחות החדשות"), שלישיית סרטים דוקומנטריים על מודל המשפחות החדשות שקם במוזמביק, המורכב מילדים יתומים, כתוצאה ממגפת התסמונת הכשל החיסוני הנרכש.

== פרסים ==
בשנת 2009, זכתה נורוניה בפרס האישה היוצרת בפסטיבל Cineposible, עבור סרטה Mãe dos Netos ("אם הנכדים"). באותה שנה, היא זכתה בפרס Janela para o Mundo (חלון לעולם) לסרט התיעודי הטוב ביותר עבור Ngwenya, o crocodilo, בפסטיבל הסרטים של אפריקה, אסיה ואמריקה הלטינית במילאנו.

== פילמוגרפיה ==
* 1987: Manjacaze
* 1987: Hosi Katekissa Moçambique
* 1992: Assim na Cidade
* 1995: Mães da Terra
* 2004: Sonhos Guardados
* 2007: Ngwenya, o Crocodilo
* 2008: Trilogia das Novas Famílias
* 2008: Mãe dos Netos
* 2010: Espelho Meu (Espejito)

== קישורים חיצוניים ==

== הערות שוליים ==

קטגוריה:במאיות קולנוע
קטגוריה:במאיות ממוזמביק
קטגוריה:בוגרי אוניברסיטאות ומכללות בספרד
קטגוריה:ילידות 1964
קטגוריה:ילידי 1964
לאנגה

לאנגה (באיטלקית: Langhe, בניב הפיימונטי Langa) הוא אזור גבעות היסטורי בחבל פיימונטה באיטליה, מדרום ומזרח לנהר טנארו ומחולק כיום בין המחוזות קונאו ואסטי. גובל עם ליגוריה וכן עם אזורים אחרים של פיימונטה - דהיינו מונפראטו ורוארו.
האזור מפורסם בייצור יינות (ברולו, ברברסקו וכו') וגבינות ובכמהין הגדלים בו, בעיקר הכמהין הלבנים של אלבה.
הוא מתואר בכתבי הסופרים בפה פנוליו (Beppe Fenoglio) וצ'זארה פבזה, בני המקום, ילידי סנטו סטפנו בלבו.
ב-22 ביוני 2014 נרשמו חלק מהכרים של לאנגה ברשימת המורשת העולמית של אונסק"ו תחת השם נוף הכרמים של פיימונטה: לאנגה-רוארו ומונפראטו.
בגאולוגיה התקופה הלאנגית של העידן המיוקן נקראה לפי אזור לאנגה.

פרט לנהר טנארו חוצים אותו נהרות נוספים כמו בלבו, בורמידה דגי מילזימו ובורמידה די ספיניו שמחלקים אותו לתת-אזורים:
* באסה לאנגה (Bassa Langa) - בין טנארו בצפון ובלבו בדרום, עם גבהים מתחת ל-600 מ'.כאן נמצא חבל אלבזה שבו מייצרים יינות מפורסמים ואת הכמהין הלבנים של אלבה (Tuber magnatum)
* אלטה לאנגה (Alta Langa) - בגבול עם ליגוריה, עם גבהים מעל 750 מ' ופסגה בת 896 מ'.כאן נמצא היישוב מומברקארו. האזור שופע יערות והוא מפורסם באגוזיו - tonda gentile delle Langhe"
* לאנגה אסטיג'אנה (Langa Astigiana) - בדרום המחוז אסטי, עם קאנלי בצפון, והנהר ברומידה די ספיניו במזרח. כאן נמצאת פסגה בת 851 מ' ביישוב סרולה.

==קישורים חיצוניים==

קטגוריה:איטליה: גאוגרפיה
קטגוריה:איטליה: חקלאות
קודי פרן

קודי פרן (באנגלית: Cody Fern; נולד ב-6 ביולי 1988) הוא שחקן קולנוע, טלוויזיה ותיאטרון אוסטרלי.

== ביוגרפיה ==
פרן נולד בעיירה קרוס הדרומית <small>(אנ')</small> באוסטרליה המערבית. הוא התחנך בפנימייה מרדין קולג' <small>(אנ')</small> הממוקם בעיירה מרדין <small>(אנ')</small>, כ-260 ק"מ מזרחית לפרת', בירת אוסטרליה המערבית. 

בשנת 2009 הוא סיים לימודי תואר ראשון עם הצטיינות במסחר מאוניברסיטת קרטין. 

== קריירה ==
בשנת 2012 פרן שיחק את התפקיד הראשי של אלברט בהפקה של התיאטרון המלכותי הלאומי למחזה "סוס מלחמה" שזכתה לשבחי הביקורות.

בשנת 2017 ביצע את הופעת הבכורה שלו בקולנוע בסרט "The Tribes of Palos Verdes" לצדה של ג'ניפר גארנר, שגילמה את אימו.

בשנת 2018, הוא פרץ לתודעה בשל גילום דמותו של דייוויד מדסון בסדרה "הרצח של ורסצ'ה: סיפור פשע אמריקאי" של רשת FX. מאוחר יותר באותה השנה שיחק בעונה השמינית של סדרת האימה האנתולוגית "אימה אמריקאית: אפוקליפסה". הוא הופיע גם בעונתה השישית והאחרונה של סדרת הדרמה "בית הקלפים" של נטפליקס בתור דאנקן שפרד. שיחק גם בסרט המלחמה הקנדי "הימים החשוכים הגדולים" לצדה של שרה גאדון.

בשנת 2019 המשיך לשחק בעונתה התשיעית של הסדרה "אימה אמריקאית: 1984".

בשנת 2021, לוהק לאחת הדמויות הראשיות בסדרת הדרמה האוסטרלית "Eden"; בתור אנדי דולן ושיחק בעונה העשירית של הסדרה "אימה אמריקאית 10" בדמותו של תור האמיץ. 

בשנת 2022 שיחק פרן לצד מארק וולברג בסרט הדרמה הביוגרפי "האב סטו" בדמותו של הכומר ג'ייקוב. 

בשנת 2023 תרם את קולו למשחק הווידאו "Star Wars Jedi: Survivor" כחלק מיקום מלחמת הכוכבים. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2017
|The Tribes of Palos Verdes
|ג'ים מייסון
|
|-
|Pisces
|צ'רלי
|סרט קצר; גם במאי ותסריטאי
|-
|2018
|The Great Darkened Days
|איש מכירות
|
|-
|2022
|האב סטו
|ג'ייקוב
|
|-
|2023
|Fairyland 
|אדי באדי
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="3" |2018
|הרצח של ורסצ'ה: סיפור פשע אמריקאי
|דייוויד מדסון
|4 פרקים
|-
|אימה אמריקאית: אפוקליפסה
|מייקל לנגדון
|תפקיד ראשי; 10 פרקים
|-
|בית הקלפים
|דאנקן שפרד
|6 פרקים
|-
|2019
|אימה אמריקאית: 1984
|אקסבייר פליימטון
|תפקיד ראשי; 9 פרקים
|-
|2021 - 2022
|סיפורי אימה אמריקאים
|סטן ווגל / תומאס בראון
|2 פרקים
|-
| rowspan="2" |2021
|Eden 
|אנדי דולן
|7 פרקים
|-
|אימה אמריקאית 10
|תור האמיץ
|2 פרקים
|}

==קישורים חיצוניים==

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:בוגרי אוניברסיטת קרטין
קטגוריה:אוסטרלים שנולדו ב-1983
פורד מודל A

פורד מודל A (באנגלית: Ford Model A 1903–04) היא הדגם הראשון של כלי רכב שיוצר על ידי הנרי פורד עבור פורד. הדגם יוצר ושווק בארצות הברית בין השנים 1903–1904.

בין השנים 1927–1931 יוצר דגם פורד מודל A (1931-1927) (אין קשר בין הדגמים מלבד לשם הדגם).

יוצרו 1,750 יחידות.

==דגמים==
* 2 מושבים בתצורת ("Runabout car") , מחיר הדגם: 800-900 דולר.
* 4 מושבים בתצורת "Tonneau" (גג פתוח).

== תמונות ==
<gallery mode="packed" heights="120">
קובץ:1903-ford-rc.jpg| "פורד מודל A" 
קובץ:Ford Model A (8404083438).jpg | "פורד מודל A" 
קובץ:1903 Ford A pic5.JPG | "פורד מודל A" 
קובץ:North American International Auto Show (8399189850).jpg | "פורד מודל A" 
קובץ:Franschhoek Motor Museum (30523585735).jpg | "פורד מודל A" 
קובץ:Ford 1903 on London to Brighton VCR 2008.jpg| "פורד מודל A" (צולם בבריטניה בשנת 2008) 
קובץ:Ford1903.jpg | פרסומת היצרן פורד לדגם "פורד מודל A" 
</gallery>

==ראו גם==
* פורד
* הנרי פורד
* פורד מודל B
* פורד מודל F
* פורד מודל A (1931-1927)

== קישורים חיצוניים ==

* 
* 

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1903
קטגוריה:מכוניות אמריקאיות
A
ארמיית החוף

ארמיית החוף (ברוסית: Приморская армия) הייתה ארמייה של הצבא האדום, שלחמה במלחמת העולם השנייה.

==היסטוריה==
היחידה הוקמה ביולי 1941 על בסיס היחידות שהיו במרחב אודסה. היא החלה בקרבות מגננה ובמחצית אוגוסט הצליחה לייצב את קו הלחימה בסביבות העיר. במהלך חודשיים בסביבות העיר נערכו קרבות קשים בסביבות העיר אך יחידות הצבא האדום עמדו במתקפות. באוקטובר 1941 לאור המצב הכללי בחזית הלחימה ולאור הסכנות של פריצת ורמאכט לאזור דונבס הוחלט לעזוב את העיר ולפנות את כל היחידות לחצי האי קרים. מטלה זו בוצעה על ידי ספינות צי הים השחור.

יחידות ארמיית החוף הצטרפו ליתר הכוחות בחצי האי ותפסו קווי הגנה. ביוני 1942 קווי ההגנה סביב סבסטופול נפרצו. מפקדי הצבא האדום פונו מהאזור וארמיית החוף הפסיקה את קיומה.

בנובמבר 1943 ארמיית החוף הוקמה מחדש ויחידותיה חזרו לחצי האי קרים. הם התמקמו במרחב העיר קרץ' ומטרתם הייתה להרחיב את שליטתם מערבה. לאחר קרבות קשים בחצי האי, במאי 1944 העיר סבסטופול שוחררה. יחידות ארמיית החוף המשיכו להתמקם באזור ועסקו בהגנת קווי החוף. ביולי 1945 ארמיית החוף פורקה.

==מפקדים==
* גאורגי ספרונוב (יולי 1941 - אוקטובר 1941)
* איוואן פטרוב (אוקטובר 1941 - יולי 1942)
.
* איוואן פטרוב (נובמבר 1943 - פברואר 1944)
* אנדריי יריומנקו (פברואר 1944 - אפריל 1944)
* קונדרט מלניק (אפריל 1944 - יולי 1945)
==קישורים חיצוניים==
* [http://samsv.narod.ru/Arm/aprim/arm.html ארמיית החוך] באתר samsv 

החוף
קטגוריה:זירת מזרח אירופה במלחמת העולם השנייה
החוף
Reeves Sexto-Octo

Reeves Sexto-Octo הם דגמים בעלי 6 גלגלים (יוצר בשנת 1911), ו-8 גלגלים (יוצר בין השנים 1911–1912) על ידי מילטון ריבס, מחלוצי תעשיית הרכב האמריקאי, אשר עמד בראש חברת Reeves Sexto-Octo Company.

דגמי "Reeves Sexto-Octo" התבססו על דגם משנת 1910.

==דגמים==
* "Sexto-Auto" - יוצר בשנת 1912 (שישה גלגלים, ארבעה מושבים).
* "Octo-Auto" - יוצר בין השנים 1911–1912 (שמונה גלגלים), שלדת הרכב נבנתה על ידי .

==מחירי דגמי "Reeves Sexto-Octo"==
* 3,200 דולר לדגם "Sexto-Auto" בשנת 1911 ב-ארצות הברית
* 4,500 דולר לדגם "Octo-Auto" בשנת 1912 ב-ארצות הברית

==הערות שוליים==

קטגוריה:דגמי מכוניות שהושקו ב-1911
קטגוריה:כלי רכב 6 גלגלים ויותר
קטגוריה:מכוניות אמריקאיות
קטגוריה:מכוניות קבריולה
בית החלוצות (חיפה)

בית-החלוצות בחיפה היה בית החלוצות הראשון שהוקם בארץ ישראל במטרה להיות מקום מגורים ראשוני לנשים עולות. המבנה משמש מאז 2016 כבית ספר לבנים של חסידות בעלז.

==היסטוריה==
בית החלוצות בחיפה הוקמה ביוזמתן של קבוצת נשים ציוניות, בראשות גב' גוטהייל, שפרשו מההסתדרות הציונית הדסה ובקשו להקים מיזם משלהן בארץ ישראל. בהמלצתה של רחל ינאית בן-צבי, שספרה להן על הקושי של נשים למצוא דיור במחיר סביר, החליטו להקים בית חלוצות ביוזמה משותפת של "ליגת הנשים למען ארץ ישראל באמריקה" וההסתדרות. הן החלו באיסוף כספים בשנת 1926 ואספו 25,000 דולר לצורך הבנייה. פיק"א הקצתה להן מגרש ברחוב יל"ג בחיפה. ב-19 באוגוסט 1930 הונחה אבן פינה לבניין. את המבנה תכנן בנימין צ'ייקין. המבנה כלל 21 חדרים בשלוש קומות, שני אולמות: חדר אוכל וספרייה, 3 חדרי מלאכה ומכבסה על הגג. בינואר 1931 הועבר סכום ראשוני לתחילת הבנייה שנוהלה על על ידי גוסטה רכב.

בתחילת 1932 הושלם הבניין והוחל ברישום דיירות, שנכנסו למגורים החל מ-10 בפברואר 1932. בית החלוצות נחנך בפברואר 1932. בבית התגוררו עולות חדשות למשך מספר חודשים עד התבססותן בעבודה. לצד המגורים התקיימו בו מספר יוזמות קואופרטיביות שכללו מסעדה, מכבסה, בית אריגה ומתפרה.

בשנים 1936-1937 התנהלה בבית החלוצות פעילות של האצ"ל.

בשנת 1961 הוקמה בבניין תחנת הסתכלות להשמת נכים בעבודה.

לאחר שהיה נטוש במשך מספר שנים המבנה שופץ ב ומשמש כבית ספר לבנים של חסידות בעלז. במסגרת השיפוץ נפגעו חזיתות המבנה, הגינה שהייתה בחזיתו נעקרה והוא הוקף בגדרות גבוהות.
== קישורים חיצוניים ==

* [http://www.israelalbum.org.il/יישובים/ארכיון-יד-בן-צבי/בית%20החלוצות%20-%20בית%20ליגת%20נשים%20למען%20ישראל אלבום בתי החלוצות - בית ליגת נשים למען ישראל, פרויקט "ישראל נגלית לעין", אתר יד יצחק בן צבי]

==הערות שוליים==

קטגוריה:חיפה: בתי מגורים
קטגוריה:העלייה החמישית
קטגוריה:בתי חלוצות
Wild Thoughts

Wild Thoughts (בעברית: מחשבות פרועות) הוא שיר של האמן האמריקאי די ג'יי חאלד בהשתתפות עם הזמרת הברבדית ריהאנה והזמר האמריקאי ברייסון טילר. השיר יצא לאור ב-16 ביוני 2017, כסינגל השלישי והאחרון מתוך אלבומו העשירי של חאלד, "Grateful".

== רקע וכתיבה ==
הזמר הקנדי PartyNextDoor עזר לאמנים לכתוב את השיר יחד עם המפיק חאלד. השיר הוא פופ המורכב מכלי הקשה, גיטרה אקוסטית וריפים שנדגמו מהשיר "מריה מריה" (מ-1999), מאת קרלוס סנטנה. מילות השיר משבחות מאהב שמעורר מחשבות מיניות.

== הצלחה ==
מבחינה מסחרית, השיר הגיע למקום הראשון בבריטניה, (השיר השני של חאלד שהגיע למקום זה, והתשיעי של ריהאנה). השיר גם ראה הצלחה במצעד באוסטרליה ובקנדה, שם הגיע למקום השני.

השיר הגיע למקום השני במצעד האמריקאי של בילבורד הוט 100, והפך את השיר למספר ה-31 של ריהאנה אשר נכנס למצעד הוט 100 בעשירייה הראשונה, של חאלד בפעם השלישית וברייסון בפעם הראשונה.

== וידאו קליפ ==
הקליפ של הסינגל בוים על ידי קולין טילי וצולם בשכונת האיטי הקטנה, מיאמי, פלורידה. וידאו הקליפ היה מועמד לשלוש קטגוריות בטקס פרסי הווידאו קליפים של MTV: קליפ השנה, שיתוף הפעולה הטוב ביותר, והבימוי האומנותי הטוב ביותר.

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי די ג'יי חאלד
קטגוריה:שירי ריהאנה
קטגוריה:שירי ברייסון טילר
קטגוריה:שירים באנגלית
קטגוריה:שירים שנכתבו על ידי וייקליף ז'אן
קטגוריה:שירים שנכתבו על ידי ריהאנה
קטגוריה:וידאו קליפים שבוימו על ידי קולין טילי
קטגוריה:שירים על מיניות
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בברזיל
קטגוריה:שירי יהלום בצרפת
Mina Kiá

Mina Kiá (בתרגום: עוזרת הבית הקטנה) הוא סרט עלילתי קצר משנת 2017, הראשון של הבמאית מסאו טומה ופרינסיפה קטיה ארגאו (Katya Aragão). הסרט מציג את הקשיים של נערות במדינה זו. בסרט מככבת אנה פיניירו. שחקנים אחרים כוללים את אלי פטריסיה, מרילן מנדינגה, ג'וב גו מוצ'ו, וג'מילה קוסטה.

== רקע והפקה ==
הסרט פותח בסיוע תוכנית של האיחוד האירופי לתמיכה בקולנוע אפריקאי ולקידום זכויות האדם. הצילומים התבצעו בפורטו אלגרה וברחבי האי סאו טומה.

ארגאו יצרה את הסרט במטרה להאיר זרקור על הבעיות של ילדות ונשים בסאו טומה, לחשוף את הטאבו שבנושא, ולקדם את פתרון הבעיות בדרך חינוך. היא מציינת שאלימות ואפליה נגד נערות הן הסיבות העיקריות שהן נושרות מן הלימודים, ושהיא בכוונה לא אפשרה לדמותה הראשית, טוניה, להפסיק ללמוד בשל הדברים שהיא עוברת. "בחרתי להראות העצמה של נערה דרך חינוך... הסרט נועד לעורר דיון על נושא שהוא טאבו, ולעורר מודעות של אנשים למה שקורה, כדי לשנות את המנטליות ולעודד את המאבק על זכויות של נשים ושוויון מגדרי, דבר שאנו רחוקים מלהשיג בשלב זה."

== תקציר העלילה ==
טוניה היא נערה שחולמת להיות עיתונאית. היא נשלחת על ידי משפחתה לגור עם דודיה בעיר הגדולה. הדודים מתייחסים אליה כאל משרתת, ומתעללים בה. היא אף עוברת אונס. נערות אחרות במצב דומה לשלה נושרות מן הלימודים ומוותרות על עתיד מקצועי, אך טוניה נאבקת להמשיך ללמוד ולהגשים את חלומה.

== צאת הסרט ==
הסרט נבחר להקרנה במגוון פסטיבלי סרטים בינלאומיים, בעיקר דוברי פורטוגזית, ביניהם Kugoma – Mozambique Film Forum במפוטו שבמוזמביק, פסטיבל הסרטים הבינלאומי של סאו טומה ופרינסיפה - בו זכה בפרס הסרט הקצר הלאומי, פסטיבל הסרטים הבינלאומי Porto Femme, פסטיבל הסרטים האירופאי בכף ורדה, בשבוע הקולנוע האפריקאי ב"בית אנגולה" בברזיל, ועוד.

לכבוד יום השנה ה-29 להאמנה לזכויות הילד, נבחר הסרט להקרנה באירוע משותף של "אליאנס פרנסייז" (Alliance Française) ויוניצ"ף ב-23 בנובמבר 2018, והסרט גם הוקרן בערוץ הטלוויזיה הבינלאומי RTF ב-3 בנובמבר 2018.

== קישורים חיצוניים ==

== הערות שוליים ==

קטגוריה:סרטי 2017
קטגוריה:סרטים קצרים
קטגוריה:סרטים מסאו טומה ופרינסיפה
קטגוריה:סרטי דרמה
הר סר דונלד

הר סר דונלד - מזכיר במראהו את המטהורן. מבט מהכביש המהיר 1.
הר סר דונלד (באנגלית: Mount Sir Donald) הוא הר בהרי סלקרק, בשטח הפארק הלאומי גליישר, בפרובינציית קולומביה הבריטית שבקנדה.

ההר ממוקם סמוך למעבר רוג'רס. ההר, שגובהו ,3284 מטרים מעל פני הים, והוא מתנשא לגובה של 874 מטרים מעל סביבתו, דומה במראהו להר המטהורן שבאלפים הפניניים, ולכן הוא אתר טיפוס הרים פופולרי. ההר נחשב לאחד מ-50 אתרי הטיפוס הפופולריים בצפון אמריקה, ומדי שנה שלוש - ארבע קבוצות מטפסי הרים מעפילים לפסגת ההר.

== היסטוריה ==
=== מקור השם ===
בעבר נקרא ההר "פסגת הסינדיקט" (Syndicate Peak - מילולית: "פסגת התאגיד")" על שם התאגיד שמימן את הקמת הרכבת הקנדית-פסיפית.

לאחר מכן שונה שם ההר והוא נקרא על שם דונלד סמית', בארון סטרת'קונה והר רויאל (Donald Smith, 1st Baron Strathcona and Mount Royal), שעמד בראש התאגיד.

=== העלייה לפסגת ההר ===
הראשונים שעלו לפסגת ההר היו השווייצרים אמיל הובר (Emil Huber) וקארל זולצר (Carl Sulzer) יחד עם הסבל המקומי הארי קופר (Harry Cooper) בשנת 1890.

==לקריאה נוספת==
<div class="mw-content-ltr">• AMY JURRIES, [http://www.thegearcaster.com/2013/09/climbing-mount-sir-donald.html Fifty Classic Climbs of North America: Mount Sir Donald]</div>

== קישורים חיצוניים ==

* [http://www4.rncan.gc.ca/search-place-names/unique.php?id=JBKPG הר סר דונלד] באתר ממשלת קנדה
* [https://bivouac.com//MtnPg.asp?MtnId=2377 הר סר דונלד] באתר אנציקלופדיית ההרים הקנדית
* [https://www.britishmuseum.org/research/collection_online/collection_object_details.aspx?objectId=694938&partId=1 איור של הר סר דונלד בשנת 1912] באתר המוזיאון הבריטי
* [https://www.summitpost.org/mt-sir-donald/150654 הר סר דונלד] באתר summitpost
* [https://www.mountainproject.com/area/106089007/mount-sir-donald מידע למטפסים על הר סר דונלד] באתר mountainproject
* [http://goldenhikes.ca/trail/mount-sir-donald/ מידע למטפסים על הר סר דונלד] באתר העיר גולדן
* [https://stevensong.com/coastal-interior-bc/selkirk-mountains/mount-sir-donald/ תיאור מסלול הטיפוס לפסגת הר סר דונלד, ותצלומי הטיפוס]
* [http://hikingwithbarry.com/2010/08/27/mount-sir-donald-–-rogers-pass-–-hiking-british-columbia תיאור הטיפוס ממעבר רוג'רס לפסגת ההר, ותצלומי הטיפוס]
* [https://www.yr.no/place/Canada/British_Columbia/Mount_Sir_Donald/ תחזית מזג אוויר ארוכת טווח עדכנית עבור הר סר דונלד]
** [https://www.mountain-forecast.com/peaks/Mount-Sir-Donald/forecasts/3284 תחזית מזג אוויר עדכנית לפי גבהים עבור הר סד דונלד]
** [https://www.yr.no/place/Canada/British_Columbia/Mount_Sir_Donald/statistics.html סטטיסטיקות מזג אוויר עבור הר סר דונלד]
* 
* [https://vimeo.com/6789278 וידאו של הטיפוס על הר סר דונלד]

==הערות שוליים==

סר דונלד
סר דונלד
סר דונלד
המנון מלזיה

נגראקוּ (במלאית: Negaraku; בתרגום לעברית: מדינתי) הוא ההמנון הלאומי של מלזיה.

השיר נבחר להמנון המדינה בזמן פדרציית מלאיה בשנת 1957 כשקיבלה את עצמאותה מבריטניה. שם ההמנון מיתרגם בעברית ל"ארצי" או "מדינתי".

מנגינת ההמנון, מקורה בשיר עממי פופולרי מהמאה ה-19 – טראנג בולאן (אור ירח) שככל הנראה אומצה לראשונה ב-1902 כהמנונה הלאומי של סולטנות פרק.

סולטאן עבדוללה מוחמד שאה השני של פרק , אשר חי בגלות באיי סיישל משנת 1877 עד 1894, שמע את
השיר "לה רוזליה" שחיבר המשורר הצרפתי פייר-ז'אן דה ברנז'ה והוסיף את המנגינה למה שנקרא "טראנג בולאן" בשובו לחצי האי המלאי.

==מילות השיר==
===מלאית===

Negaraku,
Tanah tumpahnya darahku,
Rakyat hidup,
Bersatu dan maju,

Rahmat Bahagia,
Tuhan kurniakan,
Raja kita,
Selamat bertakhta.

Rahmat Bahagia,
Tuhan kurniakan,
Raja kita,
Selamat bertakhta.

===בכתב ג'אווי===

نڬاراكو, تانه تومڤهڽ دارهكو

رعيت هيدوڤ, برساتو دان ماجو

رحمة بهاڬيا, توهن كورنياكن

راج كيت, سلامت برتختا

رحمة بهاڬيا, توهن كورنياكن

راج كيت, سلامت برتختا

===בתרגום חופשי לעברית===

הו, ארץ מולדתי,
היכן שגדלתי,
היכן שאנשים בה חיים,
מתוך הרמוניה ושגשוג,

עם ברכות מאליפות של שמחה אשר ניתנו מידי האלוהים,
מלכנו, מלוך בשלום.

עם ברכות מאליפות של שמחה אשר ניתנו מידי האלוהים,
מלכנו, מלוך בשלום.

==ראו גם==
* דגל מלזיה
* סמל מלזיה

==קישורים חיצוניים==

מלזיה
קטגוריה:מלזיה: סמלים לאומיים
קטגוריה:מלזים
משפט מילר

משפט מילר הוא משפט בתורת המעגלים האלקטרוניים, המתייחס לתהליך של יצירת מעגל שקול. הוא קובע כי אלמנט עכבה חשמלית צף, המסופק על ידי שני מקורות מתח מחוברים בטור, יכול להיות מחולק לשני אלמנטים מוארקים עם עכבות מתאימות. קיים גם 'משפט מילר כפול' המתייחס לשני מקורות זרם המחוברים במקביל. שתי הגרסאות מבוססות על שני חוקי קירכהוף למעגלים.

משפטי מילר אינם רק ביטויים מתמטיים טהורים. השקילות שהם מציגים מבהרת תופעות חשובות המתרחשות במעגל, ומשפיעות על העכבה (אפקט מילר, אדמה וירטואלית, bootstrapping, עכבה שלילית וכו') וכך עוזרים בתכנון והבנה של מעגלים סטנדרטיים שונים (מגברי משוב, ממירי התנגדות, תלויי זמן, ממירי עכבה שלילית וכו'). ). המשפטים שימושיים בניתוח מעגלים, במיוחד במעגלים עם משוב ומגברי טרנזיסטור מסוימים בתדרים גבוהים.

יש קשר הדוק בין משפט מילר לבין אפקט מילר: המשפט עשוי להיחשב כמקרה כללי של האפקט, ואילו האפקט יכול להיחשב בתור מקרה פרטי של המשפט.
== ניסוח המשפט (עבור מתחים) ==
=== הגדרה ===
במעגל ליניארי, אם קיים ענף בעל עכבה <math>{Z}</math> ומשני צידיו מאולצים מתחים <math>{V_1}</math> וגם <math>{V_2}</math>, ניתן "לחתוך" אותו ולקבל 2 קצוות. את כל אחת מהקצוות ניתן לחבר לאדמה, והעכבה של כל אחד מהחצאים נתונה על ידי <math>{Z/(1-K)}</math> וגם <math>{KZ/(K-1)}</math> בהתאמה. כאשר<math>{K=V_2/V_1}</math>.

=== הסבר ===
סכמה המתארת את המעבר המוצדק על ידי משפט מילר

משפט מילר גורס כי עבור רכיב עכבה הממומתח משני צידיו על ידי מקורות מתח שרירותיים (לא בהכרח תלויים) המחוברים בטור דרך קרקע משותפת, בפועל, אחד מהם פועל כמקור מתח ראשי (עצמאי) עם מתח <math>{V_1}</math> והשני - כמקור מתח נוסף (תלוי ליניארי) עם מתח <math>V_2 = K{V_1}</math>. הרעיון של משפט מילר (שינוי עכבות מעגלים שנצפו משני צידי מקורות הקלט והפלט) מתואר להלן על ידי השוואת שני המצבים - ללא חיבור של מקור מתח נוסף <math>{V_2}</math>.

אם <math>{V_2}</math> היה שווה לאפס, הזרם שיזרום דרך הרכיב ייקבע לפי חוק אוהם, וכתלות רק ב <math>{V_1}</math>.
:<math>I_{in0} = \frac{V_1}{Z}</math>

ואימפדאנס הכניסה של המעגל יהיה:

:<math>Z_{in0} = \frac{V_1}{I_{in0}} = Z.</math>

כאשר נוסף מקור מתח שני, זרם הכניסה תלוי בשני המתחים. לפי סימנו, <math>{V_2}</math> נסכם או מחוסר ל <math>{V_1}</math> כך שזרם הכניסה גדל / קטן:

:<math>I_{in} = \frac{V_1 - V_2}{Z} = \frac{(1 - K)}{Z}{V_1} = {(1 - K)}{I_{in0}}</math>

כתוצאה מכך אימפדנס הכניסה של המעגל, כפי שהוא נמדד מהצד של המקור, גדל / קטן גם הוא:

:<math>Z_{in} = \frac{V_1}{I_{in}} = \frac{Z}{1-K}.</math>

:אם כך, משפט מילר מבטא את העובדה הבאה: חיבור מקור מתח <math>V_2 </math> בטור עם מקור מתח כניסה <math>V_1</math>, כך שקיימת פרופורציה ביניהם
<math>V_2 = K{V_1}</math>, משנה את המתח האפקטיבי ובהתאם את הזרם, כמו גם את ההתנגדות כפי שהיא נראית למקור הכניסה.
:
== שימושים למשפט ==
:למשפט מספר שימושים עיקריים:
:* פישוט ניתוח מתחים וזרמים במעגל חשמלי מורכב
:* סיוע במציאת קוטב דומיננטי של מעגל מסנן תדרים

==קישורים חיצוניים==

קטגוריה:הנדסת חשמל
Tjiraa

Tjiraa הוא סרט עלילתי קצר נמיבי משנת 2012, בבימויה של קרישקה סטופלס. את התסריט כתבה טוסי טג'יג'ומבו, והסרט הוא כמעט כולו בשפה הילידית הנמיבית אוטג'יהררו.

הסרט עוקב אחר וזובה, אישה צעירה מבני האובהרו, אשר חוזר הביתה לאחר שלמדה בגרמניה, ומגלה שבת דודתה נפטרה, והמשפחה שלה דורשת שתהיה לאשתו של האלמן שלה, כפי שהמסורת דורשת, ועל אף שווזובה מאוהבת במישהו אחר.

שם הסרט הוא קיצור למילה האוטג'יהררית, Tjiramue, שפירושו "בת דוד". מסורת הנישואים באופן המתואר קיים זמן רב, והתפתח כדי לשמר הון ועוצמה בתוך שבטים ומשפחות בזמנים של קושי. אך מסורת זו גורמת לווזובה להיתקע בנישואים מתעללים, ונעדרים כל צל של אהבה או חיבה. המסר של הסרט הוא, אם כן, שגם מסורות שנוצרו למטרות לכאורה טובות, יכולות להפוך למזיקות. בסופו של הסרט, בני משפחתה של וזובה, לרבות אמה שהיא זו שביקשה ממנה לפעול על פי המסורת, רואים את הרע שבדבר. הסרט מתאר את העצמתה של וזובה, אשר מתנגדת למצב שהיא שרויה בו, ועוזבת את הנישואים המזיקים בברכת הוריה. השינוי החברתי ניכר בנרטיב זה, המשקף שיח קיים בחברה האובוהררית, המנסה ליצור איזון בין דרכיה המסורתיות לחיים המודרניים.

הסרט נבחר להקרנה במגוון פסטיבלי קולנוע בינלאומיים, ביניהם פסטיבל התפוצה האפריקאית הבינלאומית בניו יורק, ופסטיבל הקולנוע בקאן, בפינת הסרט הקצר. הסרט הופק במימון ועדת הקולנוע הנמיבית.

== קישורים חיצוניים ==

== הערות שוליים ==

קטגוריה:סרטי 2012
קטגוריה:סרטי דרמה
קטגוריה:סרטים נמיביים
קטגוריה:סרטים קצרים
המנון מיאנמר

עד סוף העולם (בבורמזית: ကမ္ဘာမကျေ, באנגלית: Kaba Ma Kyei) הוא ההמנון הלאומי של מיאנמר.

ההמנון הולחן ונכתב על ידי סאיה טין ואומץ כהמנון רשמי ב-22 בספטמבר 1947. הוא מורכב משני חלקים, הקטע הראשון, בסגנון בורמזי מסורתי, ולאחריו מעבר לתזמורת פילהרמונית בסגנון מערבי.

==מילות השיר==
===בורמזית===
ကမ္ဘာမကျေ၊ မြန်မာပြည်၊
တို့ဘိုးဘွား အမွေစစ်မို့ ချစ်မြတ်နိုးပေ။
ပြည်ထောင်စုကို အသက်ပေးလို့ တို့ကာကွယ်မလေ၊
ဒါတို့ပြည် ဒါတို့မြေ တို့ပိုင်နက်မြေ။
တို့ပြည် တို့မြေ အကျိုးကို ညီညာစွာတို့တစ်တွေ
ထမ်းဆောင်ပါစို့လေ တို့တာဝန်ပေ။ အဖိုးတန်မြေ။

===תעתיק IPA===
gəbà mətʃè mjəm
do̰ bó bwá ʔəmwè siʔmo̰ tʃʰiʔ mjaʔ nó bè
pjì dàuN zṵ gò ʔəθeʔ pé lo̰ do̰ kà gwɛ̀ məlè
dà do̰ pjè
do̰ pjè do̰ mjè ʔətʃó gò
ɲì ɲà zwà do̰ dədwè tʰáN sʰàuN bà so̰ lè
do̰ ta waN pe ʔəpʰó dàN mjè

===תרגום חופשי לעברית===
הצדק והעצמאות ניצחו

בארצנו, במולדתנו

בה שולטת מדיניות של שוויון ללא דופי

והעם חי בשלווה

לארצנו, למולדתנו

אנו נשבעים בזאת

לשמר את האחדות והתרבות לנצח נצחים

עד התפרצות סוף העולם, תחי מיאנמר!

כי היא ירושת אמת מאבות אבותינו, אותה אנחנו אוהבים ומעריכים.

נילחם ואת חיינו נקריב למען האיחוד,

זו היא ארצנו, זו היא מולדתנו

למען שגשוגה, נירתם למשימה, רואים אנו זאת כחובה,

לעמוד כולנו כאחד על אדמתנו היקרה.

==ראו גם==
* דגל מיאנמר
* סמל מיאנמר

==קישורים חיצוניים==

מיאנמר
קטגוריה:מיאנמר: סמלים לאומיים